માત્ર માહિતિ નહીં, માત્ર ગોખણીયા શબ્દો નહીં, પરંતુ ગમ્મત સાથે જ્ઞાન, શિસ્ત સાથે સંસ્કાર અને વિનય સાથે વ્યવહારનું શિક્ષણ આપી, દરેક સિદ્ધાંતને લોજીકલી સમજાવી બાળકોની જિજ્ઞાસા વૃત્તિનું સમાધાન આપતાં આપતાં તેમની આત્મધરામાં ભાવિના ભગવાનપણાના બીજનું આરોપણ અહીં રમતાં રમાડતાં કરવામાં આવી રહ્યું છે જેના પરિણામ સ્વરૂપ સેંકડો બાળકો માતા-પિતા અને વડિલો પ્રત્યે અત્યંત વિનયવાન બની રહ્યાં છે, સેંકડો બાળકો કંદમૂળ, હોટેલ્સ કે લારી ગલ્લાના ખોરાકને ત્યજી રહ્યાં છે, સેંકડો બાળકો આક્રમકતાથી અહિંસકતામાં પરિવર્તિત થઈ રહ્યાં છે, સેંકડો બાળકો વિનયવાન બનવાના કારણે સ્કુલનું સારું રિઞલ્ટ લાવતાં થઈ રહ્યાં છે, અનેક અનેક બાળકો દુર્ગુણોથી દૂર થઈને ગુણવાન બની રહ્યાં છે.